Игор Беланов
Игор Беланов е бивш украински футболист и нападател, който печели европейската Златна топка през 1986 г. Беланов има 33 мача и 8 гола за „червената армия“.

Кариера 
Започва кариерата си в армейския отбор СКА Одеса. През 1981 се връща в отбора, където е тренирал като юноша – ФК Черноморец Одеса. През 1983 изиграва 2 мача за олимпийския тим на СССР. През 1985 преминава в Динамо Киев и си спечелва място в националния тим на СССР. Дебютира в мач срещу Дания, където обаче не играе особено добре. През 1986 треньорът му в Динамо Валери Лобановский го налага в националния тим и Беланов е основен нападател на „сборная“ на Мондиал 1986. В 1/4 финалът срещу Белгия Игор вкарва хеттрик, но отборът губи с 3:4. Същата година той печели КНК с Динамо Киев. В края на годината печели „Златната топка“, като става вторият съветски футболист, която я е печелил. Във финалът на Евро 1988 Беланов пропуска дузпа срещу Холандия. Това вторият му и последен пропуск на наказателен удар в цялата кариера. През 1989 е закупен от Борусия Мьонхенгладбах. В първите си 2 мача вкарва 2 гола, но след това кариерата му тръгва надолу. Той не успява да се наложи в състава и не играе на Мондиал 1990. През 1991 преминава в Айнтрахт Брауншвайг във Втора Бундеслига. Той става основен голмайстор на отбора, открива и собствен бизнес. През 1995 се връща в Черноморец Одеса, но поради травма изиграва само 3 мача. От 1996 до 1997 е спортен директор на Металург-Мариопул, като дори взима участие в 5 мача и вкарва 4 гола.

Външни препратки 
 Игор Беланов на сайт за футболна история на Украйна 

Носители на „Златна топка“
Украински футболисти
Съветски футболисти
Футболисти на Динамо Киев
Футболисти на СК Одеса
Футболисти на Борусия Мьонхенгладбах
Родени в Одеса